《寄奉左布政》
明代·吴伯宗

翡翠帘垂白玉钩，九天阊阖綵云流。圣明思得千人彦，黎庶欣无半点愁。

沧海不波鲸偃伏，甫田多稼鹊喧啾。华夷正值升平运，锡福均沾九五畴。

作者简介：江西金溪人，名祏，以字行。洪武四年初开科，廷试第一。授礼部员外郎，与修《大明日历》。以不附胡惟庸，坐事谪居凤阳。上书论时政，因言惟庸专恣。帝得奏召还，命使安南。历官武英殿大学士，后坐事降检讨。十七年又坐事谪云南卒。有《南宫》、《使交》、《成均》、《玉堂》四集。